recursal/SuperWikiNEXT-32B huggingface dataset:
Τζάιβ 
Το **τζάιβ** είναι είδος χορού και ανήκει στην ομάδα των Latin International χορών και είναι ένας από τους πέντε βασικούς χορούς (Ρούμπα, Τσα τσα τσα, Σάμπα, Πάσο Ντόμπλε, Τζάιβ).

Ιστορία
-------

Το **τζάιβ** (jive), εμφανίστηκε στις αφροαμερικάνικες συνοικίες της Κεντρικής και Νότιας Αμερικής το 1880. Στις συνοικίες αυτές, άρχισαν να οργανώνονται διαγωνισμοί τζάιβ όπου οι νικητές με τις καλύτερες χορευτικές ικανότητες θα κέρδιζαν ως έπαθλο μία τούρτα. Για αυτό το λόγο, ο χορός έγινε γνωστός ως «Cake Walk».

Η ζωντανή μουσική και ο δυναμικός χορός έκαναν γνωστό το τζάιβ στις αφροαμερικάνικες συνοικίες του Σικάγο και της Νέας Υόρκης.

Οι μελαγχολικοί χοροί της υψηλής κοινωνίας της Αμερικής και της Βρετανίας του 17ου αιώνα δεν είχαν καμία σχέση με το τζάιβ και για αυτό το λόγο μετά το θάνατο της βασίλισσας Βικτορίας το 1901, οι άνθρωποι υιοθέτησαν αυτό το διαφορετικό για εκείνους είδος χορού.

Ρυθμός
------

Το τέμπο του είναι αρκετά γρήγορο, με 40-50 μέτρα μουσικής το λεπτό, ενώ η μουσική του είναι γραμμένη στα 4/4. Αυτό δείχνει ότι το τζάιβ είναι ο πιο γρήγορος και ο πιο ενεργητικός Λάτιν (χορός).

Βήματα
------

Λόγω της μεγάλης ταχύτητας του χορού, το πρώτο βήμα θα πρέπει να είναι μικρό, σχεδόν επιτόπου, ενώ το δεύτερο βήμα, είναι αυτό που δίνει ώθηση για να κινηθεί ο χορευτής στο χώρο. Η μεταφορά βάρους στα πόδια, είναι εξίσου σημαντική, με το τακούνι να αγγίζει στιγμιαία το πάτωμα. Τα σημεία αυτά του σώματος που ενεργούν περισσότερο είναι τα γόνατα, οι αστράγαλοι και λιγότερο οι γοφοί. Ο χορευτής θα πρέπει να κρατάει σταθερό το πάνω μέρος του σώματός του, ενώ το κάτω μέρος θα πρέπει συνεχώς να κάνει bounche, δηλαδή να πηγαίνει πάνω κάτω σαν ελατήριο, πολύ κοντά στο έδαφος. Το τζάιβ έχει ξαφνικές και έντονες κινήσεις, κλοτσιές, στροφές και απότομες αλλαγές θέσεων. Τέλος όλα τα βήματά του γίνονται πάνω στο μέτρημα 1 a 2 - 3 a 4 ή 1 a 2 - 1 a 2.

### *BRONZE*

* Basic in place
* Fallaway Rock
* Fallaway throwaway
* Link Rock
* Link
* Change of Places Right to Left
* Change of Places Left to Right
* Hip Bump
* American Spin
* The Walks
* Stop & Go
* The Mooch
* The Whip
* The Whip Throwaway

### *SILVER*

* Reverse Whip
* Windmill
* Spanish Arms
* Rolling Off the Arm
* Simple Spin
* Maiami Special
* Overturned Fallaway Throwaway

### *GOLD*

* Point, Ball Change
* Curly Whip
* Shoulders Spin
* Toe Hill Swivels
* Chugging
* Chicken Walks
* Catapult
* Stalking Walks, Flicks and Break
* Overturned Change of Places Left to Right

Δείτε επίσης
------------

* Λάτιν (χορός)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζάιβ** |

* Αρχειοθετήθηκε 2020-09-29 στο Wayback Machine.
* 
* 

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4162750-7
* NKC: ph224374

 |

 |
Η **Τιγιάνα Μπογκίτσεβιτς** (Σερβ.; Тијана Богићевић, 1 Νοεμβρίου 1981) είναι Σέρβα τραγουδίστρια. Εκπροσώπησε τη Σερβία στην Eurovision 2017, στο Κίεβο, ύστερα από εσωτερική επιλογή του RTS με το τραγούδι In too deep. Δεν προκρίθηκε στον τελικό κατακτώντας την ενδέκατη θέση στον β' ημιτελικό. Προηγουμένως συμμετείχε στον διαγωνισμό υποστηρίζοντας φωνητικά τη Μίλαν Στάνκοβιτς το 2010 και τη Νίνα το 2011. 

Στη Σερβία έγινε ευρέως γνωστή κυρίως μετά το 2013, όταν εξέδωσε το νέο της σινγκλ "Čudo". Την επόμενη χρόνια το 2014 συνεργάστηκε με την Αλέξα Γιέλιτς, στο τραγούδι "Jos jednom". Η Τιγιάνα μετακόμισε και κατοικεί σήμερα στις Ηνωμένες Πολιτείες.

Δισκογραφία
-----------

### Σίνγκλς

| Title | Year |
| --- | --- |
| "Pazi šta radiš" | 2009 |
| "Tražim" | 2010 |
| "Čudo" | 2013 |
| "Još jednom"(με την Aleksa Jelić) | 2014 |
| "Tijanina" | 2015 |
| In Too Deep | 2017 |

Παραπομπές
----------

1. ↑  Tijana Bogićević to sing for Serbia
2. ↑  «Тијана Богићевић представља Србију на Евросонгу (στα SB)». Αρχειοθετήθηκε από το πρωτότυπο στις 28 Φεβρουαρίου 2017. Ανακτήθηκε στις 28 Φεβρουαρίου 2017.
3. ↑  Serbia: Tijana to compete at Eurovision 2017
Το μέγαρο της Τράπεζας Κοσμαδόπουλου επί της Λεωφόρου Δημητριάδος στον Βόλο. Αργότερα έγινε υποκατάστημα της Αγροτικής Τράπεζας και σήμερα είναι υποκατάστημα της Τράπεζας Πειραιώς.
Ο **Δημήτριος Κοσμαδόπουλος** (1856 - 1918) ήταν Έλληνας τραπεζίτης του 20ού αιώνα.

Βιογραφικά στοιχεία
-------------------

Γεννήθηκε το 1856 στο Πουρί της Ζαγοράς. Ο πατέρας του ήταν πτωχός ναυτικός. Δημοτικό πήγε στο σχολείο του χωριού του. Σε ηλικία δεκαπέντε χρονών αποδήμησε στη Σμύρνη για να βρει ένα καλύτερο μέλλον. Εργάστηκε επί ένδεκα χρόνια στον θείο του που είχε κατάστημα αποικιακών προϊόντων στον Κασαμπά. 

Το 1882 επέστρεψε στο Βόλο ανοίγοντας μικρό μπάγκο μπροστά σε κατάστημα, και σιγά σιγά το 1885 ανοίγει Τραπεζιτικό Γραφείο στην οδό Δημητριάδος, την ακριβότερη του Βόλου. Το 1910 τελεί τα εγκαίνια ιδιόκτητου πλέον κτιρίου Τραπέζης. Αρχιτέκτων του καλλιμάρμαρου κτιρίου ήταν ο Μηχανικός Κ. Αργύρης. 

Απεβίωσε το 1918.

Πηγές
-----

* Δημήτριος Κοσμαδόπουλος συνοπτικό βιογραφικό σημείωμα από το Ινστιτούτο Νεοελληνικών Ερευνών
* *Πανελλήνιον Λεύκωμα Εθνικής Εκατονταετηρίδος 1821-1921 : Η χρυσή βίβλος του ελληνισμού. Τόμος Α' Οικονομολογικά*. Αθήνα: Ν. Σηφάκης και Ι. Χατζηιωάννου. 1921. Ανακτήθηκε στις 24 Μαΐου 2010.
Αντιχριστιανική πορεία στο Federal Plaza Σικάγο, 2008
Σε πολλές χώρες του κόσμου, οι Χριστιανοί υπόκεινται σε περιορισμούς στην ομιλία και υφίστανται κοινοτική βία και εγκλήματα μίσους. 

Το ερευνητικό κέντρο Pew έχει πραγματοποιήσει μελέτες σχετικά με τη διεθνή θρησκευτική ελευθερία, διερευνώντας περιορισμούς στη θρησκεία που απορρέουν από κυβερνητικές απαγορεύσεις για την ελευθερία του λόγου και τη θρησκευτική έκφραση, καθώς και κοινωνικές εχθροπραξίες ιδιωτών, οργανισμών και κοινωνικών ομάδων.

Αντιχριστιανικές πράξεις
------------------------

### Εμπρησμοί

Ένοπλες επιθέσεις σε εκκλησίες έχουν παρατηρηθεί στη Νορβηγία και τις Ηνωμένες Πολιτείες. Ορισμένες επιθέσεις εμπρησμού θεωρούνται εγκλήματα μίσους που διαπράττονται για φυλετικούς λόγους από άτομα εμπνευσμένα από ομάδες φυλετικού μίσους. Η σατανιστική οργάνωση «κύκλος του Black metal» έχει αναλάβει την για εθελούσια πρόκληση πυρκαγιάς σε κέντρα σύναξης χριστιανών. 

### Βανδαλισμοί

Ο βανδαλισμός ή η παραποίηση της χριστιανικής ιδιοκτησίας είναι μια μορφή έκφρασης του αντιχριστιανικού αισθήματος. Η καταστροφή ιδιοκτησίας των εκκλησιών και των χριστιανικών ατόμων μπορεί να παραβιάζει διάφορους ποινικούς νόμους.

### Πογκρόμ

### Λυντσαρίσματα

Διώξεις κατά των Κοπτών Χριστιανών
----------------------------------

Κύριο λήμμα: Διώξεις κατά των Κοπτών Χριστιανών
Οι Κόπτες Χριστιανοί είναι γηγενείς Αιγύπτιοι Χριστιανοί, επί το πλείστον Ορθόδοξοι, που σήμερα αποτελούν το 10 έως 15% του πληθυσμού της Αιγύπτου — η μεγαλύτερη θρησκευτική μειονότητα της χώρας. Οι Κόπτες αναφέρουν κρούσματα διώξεων σε όλη την ιστορία τους. Η οργάνωση Παρατηρητήριο Ανθρωπίνων Δικαιωμάτων έχει σημειώσει «αύξηση της θρησκευτικής μή ανοχής» και θρησκευτική βία εναντίον των Κοπτών Χριστιανών κατά τα τελευταία χρόνια, και αποτυχία της Αιγυπτιακής κυβέρνησης για την αποτελεσματική διερεύνηση και ποινική δίωξη των υπευθύνων.
Συντεταγμένες: 38°03′08″N 23°52′03″E﻿ / ﻿38.052285°N 23.8676096°E﻿ / 38.052285; 23.8676096

Διορθόδοξο Κέντρο της Εκκλησίας της Ελλάδος is located in GreeceΔιορθόδοξο Κέντρο της Εκκλησίας της ΕλλάδοςΗ θέση του Διορθόδοξου Κέντρου
Το Διορθόδοξο Κέντρο της Εκκλησίας της Ελλάδος
Το **Διορθόδοξο Κέντρο της Εκκλησίας της Ελλάδος** (ΔΚΕΕ) είναι επιμορφωτικός και συνεδριακός οργανισμός της Ορθόδοξης 
Εκκλησίας της Ελλάδος. Υπάγεται στην Ιερά Σύνοδο της Εκκλησίας της Ελλάδος και εδρεύει στην Ιερά Μονή Πεντέλης.

Διοίκηση
--------

Το Διορθόδοξο Κέντρο είναι Νομικό Πρόσωπο Δημοσίου Δικαίου. Η διοίκηση του επιτελείται από επταμελές Διοικητικό Συμβούλιο, στο οποίο προεδρεύει ο Μακαριότατος Αρχιεπίσκοπος Αθηνών και πάσης Ελλάδος.

Σκοπός του ΔΚΕΕ
---------------

Το Διορθόδοξο Κέντρο στοχεύει στη σύσφιξη των σχέσεων ανάμεσα στις Ορθόδοξες ανά τον κόσμο Εκκλησίες και στην από κοινού αντιμετώπιση των προκλήσεων της σημερινής κοινωνίας τόσο σε θρησκευτικό όσο και σε κοινωνικό επίπεδο.

Ιστορία
-------

Η θεμελίωση του Διορθοδόξου Κέντρου πραγματοποιήθηκε στις 3 Μαΐου 1969 από τον μακαριστό Αρχιεπίσκοπο Αθηνών και πάσης Ελλάδος Ιερώνυμο Α΄ επί Ηγουμενίας του Αρχιμανδρίτου Θεοκλήτου Φεφέ. Το κτίριο ανακαινίστηκε το 2004 από τον Αρχιεπίσκοπο Χριστόδουλο.

### Διατελέσαντες διευθυντές

* Αναστάσιος Γιαννουλάτος, Αρχιεπίσκοπος Αλβανίας  αρχικά ως αρχιμανδρίτης και αργότερα ως Επίσκοπος Ανδρούσης (1971-1976)
* Χρυσόστομος Ζαφείρης, Μητροπολίτης Περιστερίου ως Τιτουλάριος Μητροπολίτης Γαρδικίου (1976-1999)
* Μάριος Μπέγζος, Καθηγητής της Θεολογικής Σχολής (2009-2011)
* Ιωάννης Σακελλαρίου, Μητροπολίτης Θερμοπυλών, Καθηγούμενος της Ιεράς Μονής Πεντέλης (1999-2009  και 2011 - σήμερα)

Δραστηριότητες
--------------

Στις δραστηριότητες του Διορθοδόξου Κέντρου εντάσσονται η διοργάνωση και φιλοξενία συνεδρίων, ημερίδων και άλλων συναντήσεων, η φιλοξενία αλλοδαπών φοιτητών ή συμμετεχόντων στις συναντήσεις, καθώς επίσης και η λειτουργία της βιβλιοθήκης του. Από το 2009, ενέταξε στις δραστηριότητές του και την πραγματοποίηση επιμορφωτικών σεμιναρίων για εκπαιδευτικούς της Δευτεροβάθμιας και της Πρωτοβάθμιας Εκπαίδευσης.

Παραπομπές
----------

1. ↑  «Το Διορθόδοξο Κέντρο της Εκκλησίας της Ελλάδος».
2. ↑  «Δελτίο Τύπο της Ιεράς Συνόδου». Ανακτήθηκε στις 17 Δεκεμβρίου 2015.
3. ↑  Willert, Trine Stauning (2014). *New voices in Greek Orthodox thought : untying the bond between nation and religion*. Burlington: Routledge. σελ. 16. ISBN 9781472418944. 881278732.

Εξωτερικοί σύνδεσμοι
--------------------

* Η επίσημη ιστοσελίδα του Διορθόδοξου Κέντρου
* Δελτίο Ειδήσεων ΝΕΤ 18/4/2013
Η **Φανκ** (αγγλ. *funk*) είναι ένα μουσικό είδος που προέρχεται από την δεκαετία του 1960 και τους Αφρο-αμερικάνους μουσικούς, οι οποίοι συνδυάζοντας τη σόουλ με την τζαζ και την R&B δημιούργησαν μια μουσική ρυθμική, που ήταν εύκολο να χορευτεί. Αποτραβώντας την έμφαση από την μελωδία και την αρμονία, έχει έντονο ρυθμό με το μπάσο και τα ντραμς στο προσκήνιο. Η ίδια η λέξη παραπέμπει σε κάτι δυνατό, ρυθμικό, και συνεπάγεται με ιδιότητες του σώματος.

Φανκ
Όπως όλη η μουσική εμπνευσμένη από την Αφρική, η φανκ αποτελείται τυπικά από ένα περίπλοκο groove (ρυθμική «αίσθηση» , ήχος που προτρέπει σε χορό) συνθεμένο από ηλεκτρική κιθάρα, μπάσο, ντραμς και όργανο Hammond. Επίσης, στην φανκ μπορούν να ακουστούν όργανα όπως το σαξόφωνο, τρομπέτες ή και τρομπόνι, τα οποία συνήθως έχουν δικά τους, ξεχωριστά μέρη μέσα στο ίδιο το μουσικό κομμάτι. Η μουσική είναι αργή, με αισθησιακό χαρακτήρα και ιδιαίτερα χορευτική.

Πολλά από τα συγκροτήματα που έπαιξαν φανκ είναι γνωστά και για την σταδιοδρομία τους στην ντίσκο και την soul. Η φανκ έχει επηρεάσει ιδιαίτερα μουσικές όπως η ντίσκο και η afrobeat, και έχει χρησιμοποιηθεί σε άλλα είδη όπως η χιπ χοπ, η house, και η drum and bass.

Παραπομπές
----------

1. ↑  Presence and pleasure: the funk grooves of James Brown and Parliament, p.3
2. ↑  Merriam-Webster, Inc, *The Merriam-Webster New Book of Word Histories* (Merriam-Webster, 1991), ISBN 0877796033, p. 175.
Το **Δημοτικό Στάδιο Έδεσσας** είναι αθλητική εγκατάσταση πολλαπλών χρήσεων στην Έδεσσα. Η κύρια κερκίδα του σταδίου έχει χωρητικότητα 4.000 θέσεων, αλλά όταν η ομάδα του Εδεσσαϊκού έπαιζε στην Α' Εθνική Κατηγορία ποδοσφαίρου το γήπεδο φιλοξενούσε έως και 10.000 θεατές. 

Στο στάδιο γίνονται επίσης αγώνες στίβου, μιας και αυτό έχει τις κατάλληλες υποδομές. Επιπλέον, στον χώρο βρίσκεται το παλαιό γήπεδο καλαθοσφαίρισης της Έδεσσας και το δημοτικό γυμναστήριο, καθώς και ένας μικρός χώρος καλυμμένος με γρασίδι, στο πίσω μέρος της αχρησιμοποίητης κερκίδας. Το στάδιο βρίσκεται στο κέντρο της πόλης.

Το στάδιο από τις 19 Μαΐου 2012 έχει πάρει το όνομα του πρώην ποδοσφαιριστή του ΠΑΟΚ, Χριστόφορου (Φόρη) Γεντζή, ο οποίος καταγόταν από την Έδεσσα.

Παραπομπές
----------

1. ↑  HERE, AUTHOR NAME. «edessaikos fc: Δημοτικό Στάδιο Έδεσσας "Φόρης Γεντζής"». *edesaikos.blogspot.gr*. Ανακτήθηκε στις 17 Απριλίου 2016.

Συντεταγμένες: 40°48′08″N 22°03′08″E﻿ / ﻿40.8022°N 22.0521°E﻿ / 40.8022; 22.0521
Το **Δημοτικό Κλειστό Γυμναστήριο Ρεθύμνου «Μελίνα Μερκούρη»** είναι κλειστό γήπεδο που βρίσκεται στο Ρέθυμνο της Κρήτης. Η χωρητικότητα του γηπέδου για αγώνες καλαθοσφαίρισης είναι 1.600 άτομα. Το γήπεδο ανήκει στο Δήμο Ρεθύμνης. Το γήπεδο πήρε το όνομα του από τη διάσημη Ελληνίδα ηθοποιό και πολιτικό, Μελίνα Μερκούρη.

Ιστορία
-------

Το γήπεδο άνοιξε το 1992. Έχει χρησιμοποιηθεί ως έδρα της ομάδας καλαθοσφαίρισης Α.Γ.Ο. Ρεθύμνου. 

Τα τελευταία χρόνια, η χωρητικότητα του γηπέδου αυξήθηκε από 1.100 σε 1.600. Αυτό έγινε λόγω του γεγονότος ότι το Ρέθυμνο επρόκειτο να αγωνιστεί στην κορυφαία κατηγορία της ελληνικής καλαθοσφαίρισης, την Α1 Εθνική, για πρώτη φορά, κατά τη διάρκεια της σεζόν 2007-08. Το γήπεδο φιλοξένησε τις τελικές φάσεις του Ευρωπαϊκού Πρωταθλήματος U16 του 2007 και το Ευρωπαϊκό Πρωτάθλημα καλαθοσφαίρισης U20 του 2017. 

Υπάρχουν σχέδια για περαιτέρω επέκταση του γηπέδου, στο εγγύς μέλλον.

Παραπομπές
----------

1. ↑  Ζομπανάκης: "Ήμασταν κοντά στον Μπιρτς, για λίγο δεν έκλεισε".

Εξωτερικοί σύνδεσμοι
--------------------

* Πληροφορίες σχετικά με το γήπεδο Stadia.gr
Ένα τοξωτό φράγμα βαρύτητας είναι ένα φράγμα με τα χαρακτηριστικά τόσο ενός τοξωτού φράγματος όσο και ενός φράγματος βαρύτητας. Πρόκειται για ένα φράγμα που καμπυλώνει προς τα πάνω σε μια στενόμακρη καμπύλη που κατευθύνει το μεγαλύτερο μέρος του νερού στα τοιχώματα των βράχων του φαραγγιού, παρέχοντας τη δύναμη να συμπιέσει το φράγμα. Συνδυάζει τις δυνάμεις δύο κοινών μορφών φράγματος και θεωρείται συμβιβασμός μεταξύ των δύο. Είναι κατασκευασμένα από συμβατικό σκυρόδεμα, συμπαγές σκυρόδεμα (RCC) ή τοιχοποιία. Τα τοξωτά φράγματα βαρύτητας δεν ενισχύονται εκτός από τον υπερχειλιστή. Χαρακτηριστικό παράδειγμα του συμβατικού φράγματος σκυροδέματος είναι το τοξωτό φράγμα βαρύτητας Φράγμα Χούβερ. Το Φράγμα Τσανγκουινόλα είναι ένα παράδειγμα τοξωτού φράγματος βαρύτητας με Συμπαγές Σκυρόδεμα. Ένα τοξωτό φράγμα βαρύτητας απαιτεί μεγάλο όγκο εσωτερικής πλήρωσης. Ένα τοξωτό φράγμα βαρύτητας μπορεί να είναι πιο λεπτό από το καθαρό φράγμα βαρύτητας και να απαιτεί λιγότερη εσωτερική πλήρωση.

Δείτε ακόμη
-----------

* Γεώφραγμα

Παραπομπές
----------

1. ↑  Luis E. Plaza (1998). *Dam Safety: Proceedings of the International Symposium on New Trends*. Taylor and Francis. σελ. 425. ISBN 90-5410-974-2.
2. ↑  «Arch Gravity dam». U.S. Bureau of Reclamation. Αρχειοθετήθηκε από το πρωτότυπο στις 25 Δεκεμβρίου 2007. Ανακτήθηκε στις 27 Δεκεμβρίου 2007.
Το **τοξικό ερύθημα** είναι αρκετά συχνή, καλοήθης δερματοπάθεια των νεογνών που εμφανίζεται συνήθως τη 2η με 5η ημέρα ζωής.

Κλινική εικόνα
--------------

Το εξάνθημα στο τοξικό ερύθημα αποτελείται από συρρέουσες ερυθηματώδεις κηλίδες, πάνω στις οποίες εμφανίζονται μικρές βλατίδες και φλυκταινίδια. Οι δερματικές αυτές βλάβες εντοπίζονται στον κορμό, στο πρόσωπο, στην περιοχή των σπαργάνων και στα άκρα(εκτός από τις παλάμες και τα πέλματα).

Πορεία της νόσου
----------------

Η νόσος θεωρείται ότι είναι καλοήθης και συνήθως υποχωρεί αυτόματα από μόνη της μέσα σε 2-3 ημέρες, ενώ σπάνια μπορεί να διαρκέσει ως 2 εβδομάδες. Δε χρειάζεται καμιά θεραπευτική αγωγή.
Το **Δημοκρατικό Κόμμα Λιβάνου** (αραβικά: الحزب الديمقراطي اللبناني) είναι πολιτικό κόμμα στο Λίβανο που ίδρυσε ο εμίρης Ταλάτ Αρσλάν το 2001. Ο εμίρης Ταλάτ είναι γιος του ηγέτη του Λιβανέζου Δρούζου εμίρη Ματζίντ Αρσλάν και έχει προεδρεύσει του κόμματος από την ίδρυσή του. Το Δημοκρατικό Κόμμα του Λιβάνου είναι επίσημα κοσμικό και έχει μέλη από όλες τις λιβανικές σέκτες, αλλά το μεγαλύτερο μέρος της υποστήριξής του προέρχεται από τους Δρούζους, οι οποίοι υποστηρίζουν την οικογένεια Αρσλάν. Το αντίπαλο δρουζικό κόμμα είναι το Προοδευτικό Σοσιαλιστικό Κόμμα. Το Δημοκρατικό Κόμμα του Λιβάνου αποτελεί μέρος της συμμαχίας της 8ης Μαρτίου.

Ιστορία
-------

Το κόμμα εκπροσωπήθηκε στο κοινοβούλιο του Λιβάνου το 2000 και το 2009. Ο εμίρης Ταλάτ Αρσλάν κέρδισε έδρα στο Κοινοβούλιο που εκπροσωπεί την περιοχή Αλεΐ και ένας άλλος εκπροσωπώντας την περιοχή Μπααμπντά. Τον Ιούλιο του 2011, ο πρίγκιπας Ταλάλ διόρισε τον υπουργό κ. Μαρουάν Χαϊρεντίν να εκπροσωπεί τον εαυτό του και την οικογένειά του στη νεοσυσταθείσα κυβέρνηση.

Παραπομπές
----------

1. ↑  وصلات خارجية‎ الحزب الديمقراطي اللبناني‎ (Αραβικά)

Εξωτερικοί σύνδεσμοι
--------------------

* Επίσημος ιστότοπος
Ο **Τοντοράκι Πέσοβ** (Тодораки Пешов) ( Ζέλιαβα 1838 - Σόφια 1892), ήταν Βούλγαρος επιχειρηματίας και πολιτικός.

Βιογραφία
---------

Ήταν γιος του Πέσο Τοντόροβ Ζελιαβέτσα, ένορκος στην υπόθεση κατά του Βασίλ Λέφσκι το 1873, εξόριστος στο Ντιγιάρμπακιρ για 3 χρόνια. Κατείχε μεγάλες εκτάσεις στην περιοχή της σημερινής Σόφιας, ασχολούνταν με το εμπόριο καπνού και είχε αποκτήσει πλούτη και φήμη. 

Ήταν ο τέταρτος εκλεγμένος δήμαρχος της Σόφιας (1878 - 1879), και κατείχε τη θέση και δεύτερη φορά το 1884 - 1885. Επίσης ο πρώτος δήμαρχος από όταν η πόλη ανακηρύχθηκε πρωτεύουσα της Βουλγαρίας το 1879. 

Κατά τη διάρκεια της πρώτης θητείας του, λειτούργησε το πρώτο Λύκειο αρένων της Σόφιας και το πρώτο Νοσοκομείο της Σόφιας. Ήταν αυτός που καθιέρωσε την νυχτερινή βάρδια στα Φαρμακεία της πόλης.

Κατά τη δεύτερη θητεία του, χτίστηκαν δεξαμενές κοντά στο χωριό Μπόγιανα από τις οποίες με νέο σύστημα ύδρευσης έφερνε το νερό στη Σόφια. Το 1878 ήταν βουλευτής, αναπληρωτής, στη Συντακτική συνέλευση του Βέλικο Τάρνοβο.

Παραπομπές
----------

1. 1 2 3 4  "Големите кметове": Тодораки Пешов - Kmeta.bg Αρχειοθετήθηκε 2021-08-22 στο Wayback Machine. (Βουλγάρικα)
2. ↑  Биография на Тодораки Пешов, (Βουλγάρικα)
3. 1 2  Тодораки Пешов – първият избран столичен кмет - БНР, (Βουλγάρικα)
Το Φράγμα Κάτσε, ένα τοξωτό φράγμα ύψους 185m στο Λεσότο.
Το Φράγμα Μάρροου Πόιντ είναι ένα διπλά τοξωτό φράγμα.
Ένα **τοξωτό φράγμα** (ή **αψιδωτό φράγμα**) είναι ένα φράγμα σκυροδέματος το οποίο είναι κατασκευασμένο με τη μορφή αψίδας. Το τοξωτό φράγμα είναι σχεδιασμένο έτσι ώστε η δύναμη του νερού πάνω σε αυτό, γνωστή ως Υδροστατική πίεση, να πιέζει την αψίδα, να συμπιέζει και να ενισχύει την κατασκευή καθώς ωθεί στη βάση ή στα πλαϊνά μέρη. Ένα τοξωτό φράγμα είναι το πλέον κατάλληλο για στενά φαράγγια ή φαράγγια με απότομους βράχους, ώστε να υποστηρίζουν τη δομή του φράγματος. Επειδή είναι λεπτότερα από οποιοδήποτε άλλο τύπο φράγματος, χρειάζονται πολύ λιγότερο οικοδομικό υλικό, καθιστώντας τα οικονομικά και πρακτικά για απομακρυσμένες περιοχές.

Παραπομπές
----------

1. ↑  «Arch Dam Forces». Αρχειοθετήθηκε από το πρωτότυπο στις 5 Φεβρουαρίου 2007. Ανακτήθηκε στις 5 Φεβρουαρίου 2007.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τοξωτό φράγμα** |

* PBS.org: Dam Basics
* Historical Development of Arch Dams. From Cut-Stone Arches to Modern Concrete Designs
* Key Developments in the History of Arch Dams, from archive.org
**Δρομόμετρο** ονομάζεται το ναυτιλιακό όργανο, το οποίο μετράει την ταχύτητα του πλοίου. Πρόκειται για όργανο παρόμοιο με το κοντέρ των αυτοκινήτων και των μοτοσυκλετών. Η μονάδα μέτρησης της ταχύτητας που αποτυπώνεται στα δρομόμετρα είναι ο κόμβος, ο οποίος αντιστοιχεί με ένα ναυτικό μίλι την ώρα.

Ιστορική εξέλιξη
----------------

Τα πρώτα δρομόμετρα που χρησιμοποιήθηκαν κατά το 17ο αιώνα ήταν τα λεγόμενα κοινά δρομόμετρα. Το κοινό δρομόμετρο περιλάμβανε το δελτωτό, που ήταν κατασκευασμένο από ξύλο σε σχήμα τεταρτοκυκλίου και δεμένο σε τρία σχοινιά μικρού μήκους στο κύριο σχοινί του δρομομέτρου, ώστε να διατηρείται κατακόρυφο μέσα στο θαλάσσιο νερό. Το κύριο σχοινί τυλιγόταν στο πρόμετρο, για να αφήνεται εύκολα στη θάλασσα και αντιστρόφως, και σε διαστήματα 15,43 μέτρα ή 30,86 μέτρα έφερε κόμβους. Όταν έριχναν το δελτωτό στη θάλασσα και άφηναν ελεύθερο το πρόμετρο να ξετυλιχθεί το σχοινί, μετρούσαν τους κόμβους που έφευγαν στη θάλασσα σε χρόνο 30 ή 60 δευτερολέπτων, που τους έδιναν την ταχύτητα του πλοίου σε ναυτικά μίλια ανά ώρα. Γι΄ αυτό και η ταχύτητα του πλοίου μετριέται σε κόμβους. Ως χρονόμετρο για τη μέτρηση του χρόνου των 30 ή των 60 δευτερολέπτων χρησιμοποιούσαν το αμμωτό.

Κατά το 19ο αιώνα χρησιμοποιήθηκε το μηχανικό δρομόμετρο, που αποτελείται από ελεύθερα περιστρεφόμενη έλικα, η οποία ρίχνεται στη θάλασσα και ρυμουλκείται από το πλοίο. Η δυναμική πίεση του θαλάσσιου νερού, λόγω της κίνησης του πλοίου, εξαναγκάζει την έλικα σε περιστροφή, ενώ με το σχοινί ρυμουλκήσεως οι στροφές μεταδίδονται σε μειωτήρες τροχούς του κυρίως δρομομέτρου, στους άξονες των οποίων προσαρμόζονται δείκτες που περιστρέφονται μπροστά από κυκλικές κλίμακες αποστάσεως, βαθμολογημένες σε ναυτικά μίλια. Αφού το βήμα της έλικας είναι γνωστό και σταθερό, η ταχύτητα περιστροφής της έλικας είναι ανάλογη με την ταχύτητα του πλοίου. Έτσι, οι υποδιαιρέσεις των κλιμάκων αποστάσεως στις οποίες θα βρίσκονται οι δείκτες που προσαρμόζονται στους άξονες των μειωτήρων τροχών, θα αντιστοιχούν στην απόσταση που διανύθηκε. Από την απόσταση αυτή προκύπτει με υπολογισμό και η ταχύτητα του πλοίου. Η χρησιμοποίηση όμως του μηχανικού δρομόμετρου παρουσίαζε πολλές δυσκολίες και η ακρίβεια των ενδείξεών του δεν ήταν ικανοποιητική. Γι΄ αυτό και έπαψε να χρησιμοποιείται.

Στην αρχή λειτουργίας του μηχανικού δρομόμετρου βασίστηκε η κατασκευή των ηλεκτρικών δρομομέτρων. Αυτά αποτελούνται από μόνιμες εγκαταστάσεις και με ηλεκτρομηχανικά συστήματα παρέχουν ταυτόχρονα την ένδειξη της ταχύτητας και της διανυθείσας απόστασης. Επίσης, έχουν τη δυνατότητα να συνδέονται και να παρέχουν ηλεκτρικώς την πληροφορία της ταχύτητας του πλοίου στους ενδείκτες ραντάρ αληθούς κινήσεως που είναι απαραίτητη για τη λειτουργία τους.

Παραπομπές
----------

1. ↑
2. 1 2 3 4 5 6 7 8 9 10 11 12  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Ιουνίου 2011. Ανακτήθηκε στις 21 Σεπτεμβρίου 2016.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 28 Ιουνίου 2016. Ανακτήθηκε στις 21 Σεπτεμβρίου 2016.
4. ↑
5. ↑
6. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 6 Ιουλίου 2016. Ανακτήθηκε στις 21 Σεπτεμβρίου 2016.
Σύμφωνα με τους Ρωμαϊκούς μύθους της ίδρυσης της Ρώμης ο **Τιτος Τάτιος** ήταν βασιλεύς των Σαβίνων που έγινε μερικά χρόνια συγκυβερνήτης στο Ρωμαϊκό Βασίλειο. Την εποχή που ήταν πρώτος Βασιλιάς της Ρώμης ο Ρωμύλος ο Τίτος Τάτιος ανακήρυξε πόλεμο στους Ρωμαίους σαν απάντηση στην Αρπαγή των Σαβίνων Γυναικών. Αφού κυρίευσε το οχυρό στην κορυφή του Καπιτωλίνου λόφου με την προδοσία της Ταρπείας ακολούθησε σκληρή μάχη με τους Ρωμαίους μέχρι την εποχή που οι αρπαγμένες γυναίκες των Σαβίνων έκαναν επέμβαση για ειρήνη. Οι δύο βασιλείς συμφιλιώθηκαν και κυβέρνησαν μαζί μέχρι την δολοφονία του Τίτου Τάτιου πέντε χρόνια αργότερα. Το κράτος λεγόταν Ρώμη και οι πολίτες Ρωμαίοι αλλά οι Σαβίνοι είχαν τοπικά το όνομα Κουιρίτες. Οι Σαβίνοι ενσωματώθηκαν στο Ρωμαϊκό κράτος αλλά ο Τίτος Λίβιος δεν καταγράφεται στους επτά πρώτους βασιλείς της Ρώμης. Ο Τίτος Τάτιος είχε μια κόρη την Τατία την οποία παντρεύτηκε ο διάδοχος του Ρωμύλου Νουμάς Πομπίλιος και έναν γιο που έγινε γενάρχης της Οικογένειας των Πατρικίων Τάτιων.

Ο Διονύσιος ο Αλικαρνασσεύς έγραψε ότι μετά από έναν χρόνο προετοιμασίας και μερικές αψιμαχίες ακολούθησαν οι δύο μεγάλες μάχες. Σε δύο μέρες μετά την πρώτη μάχη ακολούθησε η δεύτερη μάχη στους δύο μεγάλους λόφους της Ρώμης αλλά χωρίς νικητή. Στο τέλος της ημέρας οι Σαβίνοι οπισθοχώρησαν στην Ακρόπολη αλλά οι Ρωμαίοι δεν τους πίεσαν περισσότερο. Πριν το τέλος της μάχης έφτασαν οι γυναίκες των Σαβίνων με νεκρικά ενδύματα και με τα παιδιά στα χέρια πιέζοντας έντονα τους δυο βασιλείς να συμφιλιωθούν. Οι δύο βασιλείς άκουσαν τις εκκλήσεις και υπέγραψαν ειρήνη, τα δύο έθνη ενώθηκαν σε ένα βασίλειο με δύο βασιλείς μέχρι τον θάνατο του Τίτου Τάτιου. Οι δύο βασιλείς συνεργάστηκαν μαζί για την επέκταση της Ρώμης, τις κατακτήσεις και την οικοδόμηση κτιρίων. Η πρώτη προστριβή ήταν τον έκτο χρόνο της βασιλείας τους όταν κάτοικοι από το Λαύρεντο ξυλοκοπήθηκαν από συγγενείς του Τίτου Λίβιου, ο ίδιος απαγόρευσε στον Ρωμύλο να τους τιμωρήσει. Η δεύτερη προστριβή ήρθε όταν Σαβίνοι έριξαν σε παγίδα απεσταλμένους της Ρώμης, μερικοί δραπέτευσαν, άλλοι συνελήφθησαν αλλά ο Τίτος Τάτιος έβαλε τον Ρωμύλο να τους ελευθερώσει με την βία. Τα αντίποινα ήρθαν όταν ο Τίτος Τάτιος δολοφονήθηκε ενώ βρισκόταν στο Λαβίνιο και προετοιμαζόταν για θυσία. Ο Διονύσιος σημειώνει ότι ο Τίτος Τάτιος πήγε στο Λαβίνιο για να παρακαλέσει από τα θύματα του να τον συγχωρέσουν. Τα θύματα είδαν ότι δεν έφερε μαζί του τους υπεύθυνους των αδικημάτων όπως του ζήτησε ο Ρωμύλος και τον λιθοβόλησαν μέχρι θανάτου.

Παραπομπές
----------

1. ↑
2. ↑
3. ↑
4. ↑
5. ↑
6. ↑

Πηγές
-----

* Dionysius of Halicarnassus (1937). "Roman Antiquities"

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3483155105818176320007
* SUDOC: 240535634

 |

 |
Ο **Οφώνιος Τιγγελλίνος** (*Gaius Ofonius Tigellinus*, 10 - 69) ήταν έπαρχος της ρωμαϊκής Πραιτωριανής Φρουράς, από το 62 έως το 68, κατά τη διάρκεια της βασιλείας του αυτοκράτορα Νέρωνα.

Η ζωή του
---------

Ο Οφώνιος Τιγγελλίνος γεννήθηκε πιθανώς το 10 μ.Χ. στον Ακράγαντα της Σικελίας. Το 39 μ.Χ. τον εξόρισε ο Καλιγούλας, αφού κατηγορήθηκε ότι διέπραξε μοιχεία με την αδελφή του αυτοκράτορα. Τον ανακάλεσε από την εξορία ο Κλαύδιος το 41.

Κληρονόμος σημαντικής περιουσίας, αγόρασε μεγάλες εκτάσεις στην Απουλία και στην Καλαβρία και ασχολούνταν με την εκτροφή αλόγων για τις ιπποδρομίες.

Μέσω αυτής του της δραστηριότητας εξασφάλισε πρόσβαση στον Νέρωνα, στα όργια του οποίου συμμετείχε. Ήταν επικεφαλής του πυροσβεστικού σώματος της Ρώμης. Το 62 μ.Χ. έγινε διοικητής του σώματος των Πραιτοριανών. Πιθανώς ευθύνεται για τη μεγάλη πυρκαγιά της Ρώμης. Το 65 ο Γάιος Καλπούρνιος Πίσων οργάνωσε συνωμοσία κατά του Νέρωνα, η οποία απέτυχε. Ακολούθησε κύμα τρομοκρατίας, όπου ο Τιγγελλίνος πρωτοστάτησε. Το 67 ήταν στην ακολουθία του Νέρωνα, όταν ο αυτοκράτορας επισκέφτηκε την Ελλάδα.

Όταν ο Γάλβας στασίασε κατά του Νέρωνα, ο Τιγγελλίνος με τους Πραιτοριανούς εγκατέλειψαν το έως τότε αφεντικό τους. Με την τελική επικράτηση του Γάλβα απομακρύνθηκε από τη διοίκηση των Πραιτοριανών, αλλά έσωσε τη ζωή του δωροδοκώντας τον ευνοούμενο του νέου αυτοκράτορα, Τίτο Ουίνιο.

Αλλά όταν τον Γάλβα διαδέχτηκε ο Όθωνας η καλή του τύχη τον εγκατέλειψε: ειδοποιήθηκε ότι είχε αποφασιστεί η θανάτωσή του οπότε, ευρισκόμενος στα λουτρά της Σινόεσσας, έκοψε τον λαιμό του με ξυράφι. Ήταν 69 μ.Χ.

Παραπομπές
----------

1. 1 2 3 4 5  «Tigellinus, Sophonius». *1911 Encyclopædia Britannica* **Volume 26**. .
2. 1 2 3 4  «Ofonius Tigellinus - Livius». *www.livius.org*. Ανακτήθηκε στις 1 Ιουλίου 2023.
3. 1 2  Internet Archive, Stephen (2010). *The great fire of Rome : the fall of an emperor and his city*. Cambridge, MA : Da Capo Press. σελ. 25. ISBN 978-0-306-81890-5.
4. ↑  «Cornelius Tacitus, The Annals, BOOK XIV». *www.perseus.tufts.edu*. Ανακτήθηκε στις 1 Ιουλίου 2023.
5. ↑  «Σουητώνιος, Galba, κεφ. 15». *www.perseus.tufts.edu*. Ανακτήθηκε στις 1 Ιουλίου 2023.
6. ↑  «Dictionary of Greek and Roman Geography (1854), SINUESSA». *www.perseus.tufts.edu*. Ανακτήθηκε στις 1 Ιουλίου 2023.
7. ↑  «Τάκιτος, Ιστορία, Βιβλίο 1, κεφ. 72». *www.perseus.tufts.edu*. Ανακτήθηκε στις 1 Ιουλίου 2023.
8. ↑  «Πλούταρχος, Βίοι Παράλληλοι, Όθων, κεφ. 2». *www.perseus.tufts.edu*. Ανακτήθηκε στις 1 Ιουλίου 2023.

*

Εξωτερικοί σύνδεσμοι
--------------------

* Πολυμέσα σχετικά με το θέμα  Tigellinus στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7717158430397906260008
* GND: 1206351969

 |

 |
Ο **Τίτος Ιούλιος Πρίσκος**, λατιν.: *Titus Julius Priscus*, ήταν Ρωμαίος σφετεριστής στα μέσα τού 3ου αι.

Ήταν ο κυβερνήτης της Θράκης και αυτοανακηρύχτηκε αυτοκράτορας σε αντίθεση με τον Αυτοκράτορα Δέκιο στη Φιλιππούπολη προς τα τέλη του 251, πιθανώς με Γοτθική συμπαιγνία μετά την επιτυχή πολιορκία των Γότθων στη μάχη της Φιλιππούπολης. Η Ρωμαϊκή Σύγκλητος τον ανακήρυξε δημόσιο εχθρό σχεδόν μόλις επιχείρησε να σφετεριστεί το θρόνο. Ο Πρίσκος σκοτώθηκε λίγο μετά την ανακήρυξή του.

Βιβλιογραφικές αναφορές
-----------------------

1. ↑  Chris Scarre, Chronicle of the Roman Emperors: the reign-by-reign record of the rulers of Imperial Rome, Thames & Hudson, 1995. p. 169

Εξωτερικοί σύνδεσμοι
--------------------

* Mention in Decius page on roman-emperors.org
Η **Δημοκρατική Συμμαχία Ειρήνης** (Γαλλικά: *Alliance Démocratique pour la Paix,* με ακρωνύμιο: *ADP-MALIBA)* είναι ένα οικονομικό φιλελεύθερο πολιτικό κόμμα στο Μάλι. Ιδρύθηκε το 2013 από τον μεγαλοεπιχειρηματία Αλιού Μπουμπακάρ Ντιάλο. Από το 2015 αρχηγός του κόμματος είναι ο Αμαντού Τιάμ.

Ιστορικό
--------

Η Δημοκρατική Συμμαχία Ειρήνης ιδρύθηκε το 2013 από τον μεγαλοεπιχειρηματία Αλιού Μπουμπακάρ Ντιάλο, ο οποίος διευθύνει τα χρυσωρυχεία «Βασούλ'ορ» και την Καναδική εταιρεία εξορύξεων «Πέτρωμα Α.Ε.» στο Μάλι. Η ιδεολογία του κόμματος είναι βασισμένη στον «*οικονομικό φιλελευθερισμό με ανθρώπινο πρόσωπο*», και στοχεύει στο να οικοδομήσει ένα δημοκρατικό και ακμάζων κράτος μέσω της «*κοινωνικής οικονομίας της αγοράς*». Στις προεδρικές εκλογές του 2013 η ΔΣΕ υποστήριξε τον μετέπειτα 6ο Πρόεδρο του Μάλι, τον Ιμπραΐμ Μπουμπακάρ Κεϊτά, και στις βουλευτικές εκλογές του ίδιου έτους κέρδισε τις 2 από τις 147 έδρες της Εθνοσυνέλευσης.

Στο πρώτο συνέδριο του κόμματος, τον Φεβρουάριο του 2015, ο Αλιού Ντιάλο έγινε επίτιμος Πρόεδρος του κόμματος και νέος αρχηγός του κόμματος έγινε ο Αμαντού Τιάμ. Στις 26 Σεπτεμβρίου 2016, τέσσερις βουλευτές εγκατέλειψαν το κυβερνών κόμμα Συναγερμός για το Μάλι και προσχώρησαν στη Δημοκρατική Συμμαχία Ειρήνης. Ακόμα ένας βουλευτής έφυγε από την Ένωση Ρεπουμπλικανική και Δημοκρατική και ήρθε στη ΔΣΕ, οπότε το κόμμα έφτασε να έχει 9 έδρες στην Εθνοσυνέλευση. Στις προεδρικές εκλογές του 2018 ο Αλιού Ντιάλο αντιμετώπισε τον Ιμπραΐμ Μπουμπακάρ Κεϊτά και ήρθε τρίτος συγκεντρώνοντας το 8,03% των ψήφων.

Παραπομπές
----------

1. ↑  Salif. «Mali : Qui est Aliou Boubacar Diallo ?». *Mali Actu* (στα Γαλλικά). Αρχειοθετήθηκε από το πρωτότυπο στις 14 Ιουλίου 2018. Ανακτήθηκε στις 26 Αυγούστου 2020.
2. ↑  Matin, Le. «Présidentielle 2018 : Aliou Boubacar Diallo dans les starting-blocks pour relever le Mali | maliweb.net» (στα Γαλλικά). Ανακτήθηκε στις 26 Αυγούστου 2020.
3. ↑  «Annuaire Assemblee Nationale» (PDF).
4. ↑  Salif. «Mali: 1er congrès ordinaire d'ADP/MALIBA : Amadou Thiam succède à Alou Boubacar Diallo». *Mali Actu* (στα Γαλλικά). Αρχειοθετήθηκε από το πρωτότυπο στις 22 Ιουνίου 2018. Ανακτήθηκε στις 26 Αυγούστου 2020.
5. ↑  «Aliou Boubacar Diallo candidate for the Malian presidential election».
6. ↑  «Resultats definitifs Presidentielle 2018 1er tour» (PDF).
Ο **Τίτος Μυλωνόπουλος** (πραγματικό όνομα Τρύφων Μυλωνόπουλος, Θεσσαλονίκη, 27 Ιουλίου 1949, Αθήνα, 23 Ιουλίου 2010) ήταν Έλληνας εκδότης.

Βιογραφία
---------

Γεννήθηκε στη Θεσσαλονίκη και μεγάλωσε στην Αθήνα. Αρχικά εργάστηκε σε εφημερίδες ως διορθωτής και ανέπτυξε από πολύ νωρίς πολιτική δράση. Κατά τη διάρκεια της δικτατορίας συνελήφθη και βασανίστηκε. Αργότερα βρέθηκε στην Ιταλία όπου του δόθηκε η ευκαιρία να διαβάσει πολλά κείμενα για την Αριστερά και τον κομμουνισμό.

Όταν επέστρεψε στην Ελλάδα, ίδρυσε το 1973 τον εκδοτικό οίκο «Οδυσσέας». Από τον οίκο κυκλοφόρησαν πολιτικά κείμενα όπως του Αντόνιο Γκράμσι, του Φραντς Βρανίτσκι, του Γκέορκ Λούκατς και άλλων. Στον τομέα της λογοτεχνίας το πρώτο βιβλίο που κυκλοφόρησε οίκος ήταν «Το ρομάντσο της πεντάρας» του Μπέρτολντ Μπρεχτ. Ακολούθησαν, πολλές φορές σε πρωτη έκδοση στα ελληνικά, του Τσαρλς Μπουκόφσκι, του Μίλαν Κούντερα, του Πιερ Πάολο Παζολίνι, του Γκίντερ Γκρας, του Γιούκιο Μισίμα, του Τζον Ντος Πάσος, του Ρόμπερτ Μούζιλ και άλλων.

Ο Μυλωνόπουλος ασχολήθηκε επίσης με το συνδικαλισμό στο χώρο των εκδόσεων. Διετέλεσε επί σειρά ετών πρόεδρος του Συνδέσμου Εκδοτών Βιβλίου και γενικός γραμματέας της Πανελλήνιας Ομοσπονδίας Εκδοτών Βιβλιοχαρτοπωλών.

Πέθανε στις 23 Ιουλίου 2010.

Εξωτερικοί σύνδεσμοι
--------------------

* Βιογραφικό και είδηση θανάτου του στην εφημερίδα 'Ναυτεμπορική' Αρχειοθετήθηκε 2010-07-29 στο Wayback Machine.
Το 2016, το προσδόκιμο ζωής για τους άνδρες στο Τουρκμενιστάν ήταν 65 χρόνια για τους άνδρες και 72 χρόνια για τις γυναίκες.

Οι συνηθέστερες αιτίες θανάτου στο Τουρκμενιστάν είναι η καρδιοαγγειακή νόσος, ο καρκίνος και η αναπνευστική νόσος. Οι κύριοι παράγοντες που επηρεάζουν την υγεία των κατοίκων της χώρας είναι το μολυσμένο πόσιμο νερό, η μη επαρκής σίτιση, και τα βιομηχανικά και γεωργικά απόβλητα που συγκεντρώνονται κυρίως στις βορειοανατολικές περιοχές στον ποταμό Αμού Ντάρια και την Αράλη. Ο ιός ανθρώπινης ανοσοανεπάρκειας (HIV) επηρεάζει λιγότερο από το 0,1% των κατοίκων του Τουρκμενιστάν. Ωστόσο, η μεγάλη άνοδο της εμπορίας ναρκωτικών μπορεί να αυξήσει ραγδαία το ποσοστό αυτό.

Ο πρώην πρόεδρος Σαπαρμουράτ Νιγιαζόφ έχτισε το Μονοπάτι της Υγείας, ένα πεζοδρόμιο-σκάλα μήκους 37 χιλιομέτρων κατά μήκος των ορέων Κοπέτ Νταγκ. Χτίστηκε για να βελτιώσει την υγεία των κατοίκων. Όλοι οι βουλευτές, υπουργοί και υπάλληλοι του δημόσιου τομέα υποχρεούνταν να τον περπατήσουν μια φορά τον χρόνο.

Τον Ιανουάριο του 2016, ο πρόεδρος Κουρμπανγκουλί Μπερντιμουχαμέντοφ απαγόρευσε την πώληση προϊόντων καπνού. Το πρόστιμο για κάθε μαγαζί που πουλά προϊόντα καπνού φτάνει τα 6.900 μανάτ (περίπου 1.700 ευρώ). Ο Αταντούρντ Οντμάνοφ, επικεφαλής της Κρατικής Υπηρεσίας για την Προστασία της Ασφάλειας μιας Υγιούς Κοινωνίας, αποπέμφθηκε νωρίτερα από τη θέση του επειδή απέτυχε να ενθαρρύνει τους καπνιστές να διακόψουν το κάπνισμα.

Δείτε επίσης
------------

* Φροντίδα υγείας στο Τουρκμενιστάν

Παραπομπές
----------

1. ↑  «Turkmenistan». WHO. 2018.. Ανακτήθηκε στις 25 November 2018.
2. ↑  Turkmenistan country profile. Library of Congress Federal Research Division (February 2007). *This article incorporates text from this source, which is in the public domain.*
3. ↑  «Walk of Health». Atlas Obscura. 2007.. Ανακτήθηκε στις 25 November 2018.
4. ↑  «Turkmenistan president outlaws all sale of tobacco products, effectively banning smoking altogether». Independent. 16 January 2016.. Ανακτήθηκε στις 3 April 2016.
*Να μην συγχέεται με άλλους με το όνομα Τίτος Φλάβιος Σαβίνος.*

Ο **Τίτος Φλάβιος Σαβίνος ΙV**, λατιν.: Titus Flavius Sabinus (β' ήμισυ του 1ου αι.) από το Γένος των Φλαβίων ήταν Ρωμαίος συγκλητικός, γαμπρός του Τίτου.

Βιογραφία
---------

Ήταν γιος του Τίτου Φλαβίου Σαβίνου ΙΙI, αντικαταστάτη υπάτου το 69  Εκείνη τη χρονιά ο Τ. Φλ. Σαβίνος ΙV και ο πάππος του Τ. Φλ. Σαβίνος ΙI πολιορκήθηκαν στο Καπιτώλιο, αλλά όταν αυτό κάηκε, διέφυγαν. Νυμφεύτηκε τη 2η εξαδέλφη του Ιουλία Φλαβία, κόρη του Τίτου μετέπειτα Αυτοκράτορα.

Ο Σαβίνος ήταν συνύπατος με τον εξάδελφο τού πατέρα του, τον Αυτοκράτορα Δομιτιανό το 82 μ.Χ. , αλλά στη συνέχεια δολοφονήθηκε από τον Αυτοκράτορα, με επιπόλαιο πρόσχημα ότι ο κήρυκας στην ανακήρυξη της υπατείας του τον είχε ονομάσει *αυτοκράτορα* αντί για *ύπατο*. Ίσως ο πραγματικός λόγος για το τέλος του να ήταν ο έρωτας του Δομιτιανού για τη σύζυγο του Τ. Φλ. Σαβίνου.

Αδελφός του Τ. Φλ. Σαβίνου ήταν ο Τίτος Φλάβιος Κλήμης, ύπατος το 95, που νυμφεύτηκε τη Φλαβία Δομιτίλλα (Αγία).

Οικογένεια
----------

Νυμφεύτηκε τη 2η εξαδέλφη του Ιουλία Φλαβία, κόρη του Τίτου Ρωμαίου Αυτοκράτορα.

Βιβλιογραφικές αναφορές
-----------------------

1. ↑  Gavin Townend, "Some Flavian Connections", *Journal of Roman Studies*, 51 (1961), pp. 55-57
2. ↑  Paul Gallivan, "The Fasti for A. D. 70-96", *Classical Quarterly*, 31 (1981), pp. 190, 215

Πηγές
-----

* Σημάδι, *Ιστορίες*
* Philostratus, Η *ζωή του Απολλώνιου της Τιάνας*
* Suetonius, *Ζωές των Δώδεκα Καισάρων*
* Cassius Dio, *Ρωμαϊκή Ιστορία*
Στην επιστήμη των Οικονομικών ο όρος **Κερδοσκοπία** χαρακτηρίζει γενικά την οποιαδήποτε επίτευξη κέρδους από προβλεφθείσες μεταβολές των τιμών αγαθών ή αξιογράφων.

Η Κερδοσκοπία επιτυγχάνεται μετά από διενέργεια προβλέψεων ως προς τις διακυμάνσεις που μπορεί να σημειωθούν στις τιμές των αγαθών ή αξιογράφων ή ακινήτων με αντίστοιχη αγορά ή πώληση αυτών.

Ο όρος αυτός προς αποφυγή σύγχυσης αντιδιαστέλλεται από εκείνον της επένδυσης λόγω μιας βασικής διαφοράς. Στην μεν επένδυση μπορεί να συνυπάρχει κάποια ανάληψη κινδύνου (ρίσκου) χαρακτηριζόμενο όμως ως ένα επεισοδιακό στοιχείο που μπορεί να υφίσταται σε οποιαδήποτε δραστηριότητα, σε αντίθεση με την κερδοσκοπία που ο κίνδυνος αυτός αποτελεί την ουσία της επιχείρησης. Έτσι η μεν επένδυση προσβλέπει σε *μακροχρόνιες* προσδοκίες, ενώ αντίθετα η κερδοσκοπία κυριολεκτικά βασίζεται σε *βραχυπρόθεσμες* προβλέψεις επί της διακύμανσης τιμών της αγοράς.

Η κερδοσκοπία θεωρείται αρνητική ως προσωπική συμπεριφορά και ως αιτία κινδύνου για την πραγματική οικονομία.

Σημείωση
--------

Γενικά ο όρος στο ευρύτερο φάσμα των οικονομικών δραστηριοτήτων μπορεί να αναφέρεται με τρεις σημασίες:  

α) Είτε σε ανάληψη επένδυσης κάποιου κινδύνου (ρίσκου), ή αβεβαιότητας, μεγαλυτέρων των συνήθων.  

β) Είτε σε ανάληψη υψηλού κινδύνου, προσδοκώντας κέρδος από την διακύμανση των τιμών και  

γ) Είτε (σπανιότερα) στη κριτική κάποιων συγγραφέων σε χρηματιστηριακές λειτουργίες. Στη περίπτωση αυτή ο όρος κερδοσκοπία ταυτίζεται με το παίγνιο (κυβεία).  

Από τις παραπάνω περιπτώσεις η δεύτερη είναι αυτή που συναντάται περισσότερο ως πιο κοινή στην οικονομική φιλολογία γενικότερα.

Παραπομπές
----------

1. ↑

Δείτε επίσης
------------

* Αισχροκέρδεια

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85126431
* GND: 4697347-3
* BNF: cb11980210c (data)
* NDL: 00573189
* NKC: ph114554

 |

 |
Επιγραφή στο Κιζίλ με τουρκικό αλφάβητο
Τα **τιβανικά** (τιβανικά: тыва дыл, *tıwa dıl*), επίσης γνωστή ως Τουβινιανά, είναι τουρκική γλώσσα που ομιλείται στη Δημοκρατία της Τιβά στη νοτιοκεντρική Σιβηρία της Ρωσίας. Η γλώσσα έχει δανειστεί μεγάλο αριθμό λέξεων από τα μογγολικά, τα θιβετιανά και πιο πρόσφατα από τα ρωσικά. Υπάρχουν μικρές ομάδες διασποράς ανθρώπων Τιβά που μιλούν διαλέκτους των τιβανικών στη Λαϊκή Δημοκρατία της Κίνας και στη Μογγολία.

Παραπομπές
----------

1. ↑  Hammarström, Harald· Forkel, Robert· Haspelmath, Martin· Bank, Sebastian, επιμ. (2016). «Tuvinian». *Glottolog 2.7*. Jena: Max Planck Institute for the Science of Human History.

Εξωτερικοί σύνδεσμοι
--------------------

WikipediaWikipedia
**Έκδοση της Βικιπαίδειας στην [[:{{{code}}}:|Τιβανική γλώσσα]]**
Ο **Κερλόν Μούρα Σόουζα** (πορτογαλικά: *Kerlon Moura de Souza*, 27 Ιανουαρίου 1988) είναι Βραζιλιάνος παλαίμαχος ποδοσφαιριστής που αγωνιζόταν ως επιθετικός μέσος. Παίκτης που θεωρήθηκε μεγάλο ταλέντο κατά τα πρώτα του βήματα στο άθλημα και έχοντας ενδιάμεσα εντυπωσιάσει με τις εμφανίσεις στην Εθνική Βραζιλίας Κ-17 μεταγράφηκε το 2008 στην Ίντερ. Η συνέχεια δεν ήταν ανάλογη των προσδοκιών, καθώς δεν κατάφερε να αγωνιστεί σε υψηλό επίπεδο, ενώ μια σειρά σοβαρών τραυματισμών τον ανάγκασαν να αποσυρθεί από την ενεργό δράση σε ηλικία 29 ετών.

Σταδιοδρομία
------------

Γεννήθηκε στις 27 Ιανουαρίου 1988 στην Ιπατίνγκα και το 2005 προωθήθηκε στην επαγγελματική ομάδα της Κρουζέιρο. Το 2006 κατέκτησε με την Κρουζέιρο το πρωτάθλημα της πολιτείας *Μίνας Ζεραίς*.

Τον Σεπτέμβριο του 2008 μεταγράφηκε στην ιταλική Ίντερ, η οποία τον παραχώρησε με τη μορφή δανεισμού στην Κιέβο Βερόνα, καθώς είχε συμπληρώσει τις θέσεις ξένων στο έμψυχο δυναμικό της. Στην Κιέβο είχε ελάχιστο χρόνο συμμετοχής, καθώς αντιμετώπισε προβλήματα τραυματισμών. Με την επιστροφή του στην Ίντερ υπέγραψε συμβόλαιο συνεργασίας μέχρι το 2012. Ωστόσο, τέθηκε εκτός πλάνων του Ζοζέ Μουρίνιο με αποτέλεσμα να παραχωρεί εκ νέου δανεικός, αυτή τη φορά στον Άγιαξ, αγωνιζόμενος ωστόσο στον Γιονγκ Άγιαξ που συμμετείχε στο πρωτάθλημα των Β΄ ομάδων. Ακολούθησαν νέοι δανεισμοί στις βραζιλιάνικες Παρανά και Νασιονάλ Εσπόρτε, ενώ μετά την αποδέσμευσή του από την ιταλική ομάδα υπέγραψε στη Φουτζιέντα με την οποία αγωνίστηκε στην τρίτη κατηγορία της Ιαπωνίας. Ακολούθησαν σύντομα περάσματα από την αμερικανική Μαΐάμι Ντέιντ, τη μαλτέζικη Σλιέμα Γουόντερερς και τη βραζιλιάνικη Βίλα Νόβα. Τελευταία του ομάδα ήταν η Σπαρτάκ Τρνάβα στην οποία αγωνίστηκε στο δεύτερο μισό της σεζόν 2016/17. Σε όλη τη διάρκεια της καριέρας αντιμετώπισε σοβαρούς τραυματισμούς με αποτέλεσμα να αποσυρθεί από την ενεργό δράση σε ηλικία 29 ετών.

Ο Κερλόν υπήρξε διεθνείς με τις «μικρές» εθνικές ομάδες της Βραζιλίας: ως μέλος της Εθνικής Κ-17 κατέκτησε το Πρωτάθλημα Νότιας Αμερικής, αναδεικνυόμενος ταυτόχρονα πρώτος σκόρερ και καλύτερος παίκτης της διοργάνωσης.

Χαρακτηριστικά
--------------

Αγωνιζόμενος ως επιθετικός μέσος ξεχώρισε σε νεαρή ηλικία για την τεχνική του, αλλά και την ιδιαίτερη ντρίπλα του, γνωστή ως «ντρίμπλα της φώκιας». Από την άλλη, αναφέρεται ως παίκτης χωρίς ιδιαίτερη φυσική δύναμη, καθώς και επιρρεπής στους τραυματισμούς.

Παραπομπές
----------

1. 1 2 3 4 5 6  Alves, Marcus (8 Μαΐου 2019). «What happened to Kerlon? The forgotten seal dribbler who entertained the world». *fourfourtwo.com* (στα Αγγλικά). FourFourTwo. Ανακτήθηκε στις 16 Οκτωβρίου 2021.
2. 1 2  «Kerlon officially signs for Inter Milan». *insideworldsoccer.com* (στα Αγγλικά). Inside World Soccer. 8 Ιουλίου 2009. Ανακτήθηκε στις 16 Οκτωβρίου 2021.
3. ↑  Martinez, Pablo· Kostopoulos, Panos (17 Απριλίου 2020). «Fifteen years ago Kerlon produced the craziest dribble in history». *marca.com* (στα Αγγλικά). MARCA. Ανακτήθηκε στις 16 Οκτωβρίου 2021.
4. ↑  Γεωργόπουλος, Γιάννης (13 Δεκεμβρίου 2016). «Στη Σπάρτακ Τρνάβα ο Κέρλον». *gazzetta.gr*. Gazzetta. Ανακτήθηκε στις 16 Οκτωβρίου 2021.

Εξωτερικοί σύνδεσμοι
--------------------

* 
*
Στα μαθηματικά, **τομή Ντέντεκιντ** (γερμανικά: Dedekind) από το όνομα του Γερμανού μαθηματικού Ρίχαρντ Ντέντεκιντ, είναι ένα υποσύνολο Τ των ρητών αριθμών με τις εξής ιδιότητες:

* {\displaystyle T\neq \emptyset }, {\displaystyle T\neq \mathbb {Q} }
* αν {\displaystyle p\in T}, {\displaystyle q\in \mathbb {Q} } και {\displaystyle q<p}, τότε {\displaystyle q\in T}
* αν {\displaystyle p\in T}, τότε υπάρχει {\displaystyle s\in T} τέτοιο ώστε {\displaystyle p<s}

Χρήση
-----

Η ιδέα αυτή των τομών μπορεί να χρησιμοποιηθεί για να αποδειχθεί η πληρότητα του συνόλου των πραγματικών αριθμών χωρίς το αξίωμα της επιλογής. Όλοι οι ρητοί αριθμοί περιγράφονται από μια τομή αλλά μπορούν να βρεθούν τομές οι οποίες δεν αντιστοιχούν σε κανένα ρητό αριθμό. Αυτές οι τομές ορίζουμε να είναι οι άρρητοι αριθμοί. Έτσι η έννοια της τομής προσφέρει ένα τρόπο κατασκευής των πραγματικών αριθμών από το σύνολο των ρητών, αν δεχθούμε ότι το σύνολο των πραγματικών αριθμών είναι το σύνολο όλων των δυνατών τομών.

Παραπομπές
----------

1. ↑  Bertrand, Joseph (1822-1900) Auteur du texte (1849). *Traité d'arithmétique / par Joseph Bertrand,...* (στα Γαλλικά). Paris: Hachette. σελ. 203. An incommensurable number can be defined only by indicating how the magnitude it expresses can be formed by means of unity. In what follows, we suppose that this definition consists of indicating which are the commensurable numbers smaller or larger than it...
***Το Φως που Καίει*** (πρωτότυπος τίτλος: *Τὸ φῶς ποὺ καίει*) είναι τίτλος βιβλίου του συνθετικού ποιήματος του Κώστα Βάρναλη, που κυκλοφόρησε για πρώτη φορά το 1922, στην Αλεξάνδρεια από το περιοδικό «Γράμματα». Το έργο αυτό του Βάρναλη θεωρείται ένα από τα μεγαλύτερά του, καθώς επίσης σηματοδότησε και τη λογοτεχνική του στροφή. Ο ποιητής είχε προσχωρήσει στην Αριστερά κι αυτό φάνηκε και στην τέχνη του.

Στην αρχική έκδοση του έργου, ο ποιητής είχε χρησιμοποιήσει ψευδώνυμο: *Δήμος Τανάλιας*. Το έργο επανεκδόθηκε το 1933, με πολύ διαφορετικό το Τρίτο μέρος του, από τις εκδόσεις Εστία. Ο Βάρναλης θα αποκαλέσει την επανέκδοση: «ξαναπλασμένη». Το 1973 το έργο εκδόθηκε από τον εκδοτικό οίκο Κέδρος. Σε αυτήν την έκδοση συμπεριλήφθηκαν και έργα του ζωγράφου Γιώργου Γουναρόπουλου. Ενώ προηγουμένως το 1945, το έργο είχε εκδοθεί ξανά.

Στην τελική του μορφή το ἐργο περιέχει 4 μέρη: Ο Πρόλογος, το Μέρος Πρώτο, το Μέρος Δεύτερο Ιντερμέδιο και το Μέρος Τρίτο, στα οποία χωρίζονται τα εξής 9 ποιήματα:

* *Πρόλογος*
* *Ο Μονόλογος του Μώμου*
* *Χορός των Ωκεανίδων*, *Ο Χορός των Σεραφείμ*, *Η μάνα του Χριστού*, *Η Μαγδαληνή*
* *Αριστέα και Μαϊμού*, *Ο Οδηγητής*, *Το τραγούδι του λαού*

Παραπομπές
----------

1. 1 2 3  Γεωργία Λαδογιάννη, Πανεπιστήμιο Ιωαννίνων (25 Νοεμβρίου 2007). «Οι επαναστατικές ιδέες στο «Φως που καίει» του Κώστα Βάρναλη». Ριζοσπάστης, ΒΙΒΛΙΟΚΡΙΤΙΚΗ «ΡΙΖΟΧΑΡΤΟ» (Ένθετη έκδοση). Ανακτήθηκε στις 19 Ιανουαρίου 2015.
2. 1 2  Eλένης Zούζουλα. «Κώστας Βάρναλης: Το φως που καίει». Εκπαιδευτικός Όμιλος -αντιτετράδια της εκπαίδευσης. Ανακτήθηκε στις 19 Ιανουαρίου 2015.
3. ↑  Greek Language. (2012). «Έλληνες Λογοτέχνες, Κώστας Βάρναλης (1884-1974)». 2012 Κέντρο Ελληνικής Γλώσσας. Ανακτήθηκε στις 19 Ιανουαρίου 2015.
4. ↑  Academia.edu. «George Gounaropoulos at the Spiteris Archives of Tellogleion Foundation of Arts». Ανακτήθηκε στις 19 Ιανουαρίου 2015.

Εξωτερικοί σύνδεσμοι
--------------------

* Greek Language (2012). «Κώστας Βάρναλης (1884-1974)». 2012 Κέντρο Ελληνικής Γλώσσας. Ανακτήθηκε στις 19 Ιανουαρίου 2015.
Το ***Δεν νιώθω άνετα σ' αυτόν τον κόσμο πια*** (αγγλικά: ***I Don't Feel at Home in This World Anymore***, συχνά στυλιζαρισμένο ως: ***I don't feel at home in this world anymore.***) είναι μια αμερικανική ταινία θρίλερ κωμωδίας που γράφτηκε και σκηνοθετήθηκε από τον Μέικον Μπλερ στο σκηνοθετικό του ντεμπούτο. Πρωταγωνιστούν η Μέλανι Λίνσκι, ο Ελάιτζα Γουντ, ο Ντέιβιντ Γιόυ, η Τζέιν Λιβάι και ο Ντέβον Γκρέι. Ο τίτλος της ταινίας προέρχεται από ένα παλιό τραγούδι του Ευαγγελίου "Δεν Νιώθω Άνετα σ' Αυτόν τον Κόσμο Πια", το οποίο ήταν πολύ δημοφιλές από τους τραγουδιστές της χώρας Carter Family και Woody Guthrie.

Η ταινία είχε την παγκόσμια πρεμιέρα της στο Sundance Film Festival στις 19 Ιανουαρίου 2017. Συνέχισε να κερδίζει το μεγάλο βραβείο της κριτικής επιτροπής για τον διαγωνισμό των ΗΠΑ για τα δραματικά διαγωνίσματα. Κυκλοφόρησε από την Netflix στις 24 Φεβρουαρίου 2017.

Παραπομπές
----------

1. ↑  «2017 Sundance Film Festival Award Winners» (PDF). *Sundance Film Festival Official Site*. Sundance Organization. Αρχειοθετήθηκε από το πρωτότυπο (PDF) στις 19 Ιουνίου 2017. Ανακτήθηκε στις 31 Ιανουαρίου 2017.

Εξωτερικοί σύνδεσμοι
--------------------

* *Δεν Νιώθω Άνετα σ' Αυτόν τον Κόσμο Πια*   στην IMDb
* *Δεν Νιώθω Άνετα σ' Αυτόν τον Κόσμο Πια* στο Rotten Tomatoes
Το ***Φινέας και Φερμπ*** (πρωτότυπος τίτλος: *Phineas and Ferb*) είναι αμερικάνικη τηλεοπτική σειρά κινουμένων σχεδίων. Η σειρά έκανε επίσημα πρεμιέρα την 1η Φεβρουαρίου του 2008 στο συνδρομητικό κανάλι Disney Channel.

Πλοκή
-----

Η σειρά ακολουθεί τον Φινέα Φλιν (Μυρτώ Μποκολίνη) και τον Άγγλο ετεροθαλή αδελφό του Φερμπ Φλέτσερ (Θοδωρής Τσάκωνας) κατά τις καλοκαιρινές τους διακοπές. Κάθε μέρα τα δυο αγόρια ασχολούνται με την κατασκευή κάποιας εφεύρεσης η διοργανώνουν ένα μεγάλο γεγονός, το οποίο όμως ενοχλεί την αδελφή τους, Κάντας (Ιωάννα Πολυνείκη) η οποία συχνά προσπαθεί να αποκαλύψει τα σχέδιά τους στην μητέρα τους, Λίντα Φλέτσερ και λιγότερο συχνά στον πατέρα τους Λόρενς Φλέτσερ. Η σειρά επίσης ακλουθεί το κατοικίδιο της οικογένειας Πέρρυ Πλατύποδα ο οποίος ζει διπλή ζωή ως κατοικίδιο τους και ως μυστικός πράκτορας που δουλεύει ως κατάσκοπος για λογαριασμό της οργάνωσης O.W.C.A (Ω.Α.Κ.Α) η οποία είναι μια άκρως μυστική υπηρεσία που χρησιμοποίει άρτια εκπαιδευμένα ζώα για να καταπολεμήσει το έγκλημα που αφορά τους σατανικούς επιστήμονες όπως ο Δρ. Χάινζ Ντουφένσμιρτς (Σταύρος Μαυρίδης). Αυτός είναι ορκισμένος εχθρός και νέμεσις του Πέρρυ Πλατύποδα. Τα δυο παράλληλα σενάρια της σειράς συμπίπτουν στο τέλος κάθε επεισοδίου το οποίο συνήθως οδηγεί στην εξαφάνιση κάθε ίχνους από τις εφευρέσεις ή το πρότζεκτ το οποίο είχαν ετοιμάσει τα αγόρια, ακριβώς λίγο πριν μπορέσει να το δείξει η αδελφή τους Κάντας στην μητέρα τους. Αυτό συνήθως αφήνει την Κάντας πολύ εκνευρισμένη.

Ανάπτυξη
--------

Οι δημιουργοί της σειράς, Νταν Πόβενμαϊρ και Τζεφ "Σουάμπι" Μαρς, δούλεψαν μαζί στο παρελθόν στην εταιρεία Fox επάνω στη διάσημη σειρά κινουμένων σχεδίων *The Simpsons* και στην σειρά του τηλεοπτικού δικτύου Nickelodeon Rockos Modern Life. Οι δημιουργοί της σειράς επίσης δανείζουν την φωνή τους σε δυο κυρίως χαρακτήρες τον Ταγματάρχη Μονόγραμμο και τον Δρ. Ντουφένσμιρτς. Η έμπνευση για τον Φινέα και τον Φερμπ προήρθε τυχαία αφότου ο ένας από τους δημιουργούς ζωγράφισε ένα τριγωνοκέφαλο αγόρι -το πρωτότυπο σκίτσο για τον Φινέα (τον πρωταγωνιστή της σειράς) επάνω σε μια χαρτοπετσέτα, σε ενός εστιατορίου. Ο Πόβενμαϊρ και ο Μαρς ανέπτυξαν την γενική ιδέα για την σειρά μαζί και την παρουσίασαν σε πολλά τηλεοπτικά δίκτυα για να μπορέσουν να την προβάλλουν στην τηλεόραση. Ωστόσο τους πήρε συνολικά 16 ολόκληρα χρόνια, μέχρι η σειρά να πάρει το πράσινο φως από το Disney Channel.

Εξωτερικοί σύνδεσμοι
--------------------

* Επίσημος ιστότοπος
* *Phineas and Ferb*   στην IMDb

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φινέας και Φερμπ** |